Aleksej Petrovitsj
Store norske leksikon,Historie,Verdens historie og samtidshistorie,Europa,Russland og Sovjetunionens historie,Russlands eldre historie
Aleksej Petrovitsj var en russisk tsarevitsj (prins), eldste sønn av Peter den store og hans første hustru, Eudoxia Lopukhina.
Moren ble bortvist fra hoffet i 1698, og Peters nye forbindelse, den senere Katarina 1, og fyrst Aleksandr Mensjikov gikk inn for å skape kløft mellom far og sønn. Aleksej kom under innflytelse av gammelrussiske kretser og var ikke forsiktig med sin kritikk av farens unasjonale reformplaner. Da Katarina fødte Peter en ny arving, ville han utelukke Aleksej fra tronfølgen. Aleksej fryktet at faren ville rydde ham av veien og flyktet til utlandet. Etter at han var blitt lokket hjem, ble det reist rettssak mot ham og hans venner. Under tortur tilstod de en «sammensvergelse», og mange ble henrettet. Også Aleksej var dømt til døden, men døde som følge av tortur.Aleksej giftet seg i 1711 med Charlotte Christine av Braunschweig, som døde allerede i 1715. Deres sønn Peter ble tsar som Peter 2 etter Katarina 1s død i 1727. Les mer i Store norske leksikon Russlands historie